איירבוס A330-300 של החברה
בואינג 737-8MAX של החברה
בואינג 800–737 של החברה
**האינאן איירליינס** (בסינית: **海南航空公司**, באנגלית: **Hainan Airlines**) היא חברת תעופה סינית אשר המטה שלה נמצא בעיר האיקואו, בירת מחוז האינאן.

  

בסיס החברה נמצא בנמל התעופה הבינלאומי האיקואו מיילאן, לחברה בסיס נוסף בנמל התעופה הבינלאומי בייג'ינג קפיטל.

החברה היא חברת התעופה הפרטית הגדולה בסין, ומדורגת רביעית על פי גודל צי המטוסים שלה. היא טסה ליותר מ-110 יעדים, כולל שירותים מקומיים ובינלאומיים בצי של 235 מטוסים. חברת התעופה מספקת שתי מחלקות נסיעות: מחלקת תיירים: מחלקת התיירים המרווחת מאפשרת לנוסעים לנוח במושבים הרחבים ובמרווח הרגליים הרב. האורחים יכולים ליהנות מארוחותיהם המוכנות עם המרכיבים הטריים ביותר עם מטבח בטיסה. מחלקת עסקים: חברת התעופה היינאן מספקת לכל הנוסעים מיטה שטוחה המצוידת ביציאת USB. החברה מציעה לכל הנוסעים ארוחות שהוכנו עם המרכיבים הטריים כדי ליצור את המטבח הסיני הטוב ביותר יחד עם מגוון של משקאות אלכוהוליים שילוו את המנות.

בשנת 2019 זכתה במקום השביעי בתואר 'חברות התעופה הטובות ביותר'.

תולדות החברה
------------

החברה הוקמה באוקטובר 1989 כחברת התעופה של מחוז האינאן, והחלה להפעיל טיסות ב-2 במאי 1993.

בשנת 1995 רכשה החברה מספר מטוסי בומברדיה לירג'ט 55. בשנת 1998 רכשה 25% ממניות נמל התעופה האיקואו מיילאן.

בשנת 2000 הוקמה קבוצת HNA, שהפכה לחברת האם של האינאן.

ב-29 בינואר 2021 נכנס תאגיד HNA השולט ב-14 חברות תעופה ביניהם האינאן להליך פשיטת רגל עקב משבר פיננסי, וחובות של למעלה מ-109 מיליארד דולר.

הסכמי שותפות קוד
----------------

להאינאן איירליינס הסכמי שותפות קוד עם החברות הבאות:

|  |  |  |
| --- | --- | --- |
| * אווה אייר (סטאר אלייאנס)
* איתיחאד איירווייז
* אמריקן איירליינס (Oneworld)
 | * בראסלס איירליינס (סטאר אלייאנס)
* גארודה אינדונזיה (SkyTeam)
* הונג קונג איירליינס
* הונג קונג אקספרס איירווייז
 | * קוריאן אייר (SkyTeam)
* רוסייה איירליינס
* S7 איירליינס (Oneworld)
* Uni אייר
 |

בנוסף, להאינאן הסכמים לשיתוף פעולה עם אלסקה איירליינס, בריטיש איירווייז, הורייזון אייר, יונייטד איירליינס ופרונטיר איירליינס.

צי המטוסים
----------

צי המטוסים של החברה נכון למאי 2020:

| כלי טיס | בצי | בהזמנה | נוסעים | הערות |
| --- | --- | --- | --- | --- |
| C | Y | סה"כ |
| איירבוס A330-200 | 9 | — | 36 | 186 | 222 |  |
| איירבוס A330-300 | 24 | — | 32 | 260 | 292 |  |
| איירבוס A350-900 | 2 | 2 | 33 | 301 | 334 |  |
| בואינג 800–737 | 137 | — | 8 | 156 | 164 |  |
| בואינג 737-8MAX | 11 | 39 | 8 | 168 | 176 |  |
| בואינג 8–787 | 10 | — | 36 | 177 | 213 |  |
| בואינג 9–787 | 28 | 8 | 30 | 259 | 289 |  |
| 30 | 262 | 292 |
| קומק C-919 | — | 20 | טרם נקבע |  |
| סה"כ | 221 | 73 |  |

פעילות החברה בישראל
-------------------

החל מה-28 באפריל 2016 החברה החלה להפעיל טיסות סדירות מנמל התעופה הבינלאומי בייג'ינג קפיטל אל נמל התעופה בן-גוריון. הטיסות מבוצעות במטוסי איירבוס A330-300.

החל מ-12 בספטמבר 2017 מפעילה קו טיסות סדירות מתל אביב לשנגחאי, שלוש פעמים בשבוע במטוסי בואינג 787-9, הקו נסגר בסוף אוקטובר 2019.

החל מה-2 באוגוסט 2018 הפעילה החברה שלוש טיסות שבועיות מתל אביב לגואנז'ו במטוסי בואינג 787-9.
ב-20 בפברואר 2019 החברה סגרה את הקו לגואנז'ו עקב ירידה בכמות התיירים הסיניים, ועקב רצונה של צ'יינה סאות'רן איירליינס לפתוח קו בין היעדים.

החל מ-22 בפברואר 2019 החלה החברה להפעיל שתי טיסות שבועיות בין נמל התעופה הבינלאומי של באואן שנג'ן לתל אביב במטוסי הבואינג 787-9.

החל מ-15 בספטמבר 2023 החברה תפעיל 2 טיסות שבועיות לשנגן בסין, ותפעיל מאותו תאריך כ-6 טיסות שבועיות.

קישורים חיצוניים
----------------

ויקישיתוף מדיה וקבצים בנושא **האינאן איירליינס** בוויקישיתוף
* 

* אתר האינטרנט הרשמי של האינאן איירליינס
* מדיה וקבצים בנושא האינאן איירליינס באתר Airliners.net
* היסטוריית הבטיחות של האינאן איירליינס, באתר Aviation Safety Network (באנגלית)
* האינאן איירליינס, ברשת החברתית אינסטגרם

הערות שוליים
------------

1. ↑  Hainan Airlines, wego.com
2. ↑  כבר שנה חמישית: קטאר איירווייז היא חברת התעופה הטובה בעולם, באתר כלכליסט, 19 ביוני 2019
3. ↑  פרטי צי המטוסים של האינאן איירליינס, באתר airfleets.net (באנגלית)
4. ↑  אתר למנויים בלבד גבריאלה דוידוביץ'-ויסברג, "הקו החדש של חברת התעופה הסינית: מתל אביב לגואנז'ו ב-620 דולר, באתר TheMarker‏, 26 באפריל 2018
5. ↑  אילן גטניו, "טיסות ישירות למשחקים של ערן זהבי", באתר ישראל היום, 26 באפריל 2018
6. 1 2  דני שדה, היינאן סוגרת את הקו בין גוואנגז'ו לתל אביב, באתר ynet, 9 בינואר 2019